b'\n_START_ARTICLE_\n\xc5\xbdalec\n_START_SECTION_\nZgodovina\n_START_PARAGRAPH_\nKraj se prvi\xc4\x8d omenja kot tr\xc5\xa1ko naselje 1256. Pokroviteljstvo nad krajem so imeli_NEWLINE_Babenber\xc5\xbeani in Habsbur\xc5\xbeani. V kraju so prirejali sejme in imeli sodi\xc5\xa1\xc4\x8de. Turki_NEWLINE_so naselje dvakrat po\xc5\xbegali. V \xc4\x8dasu reformacije so v Zotlovi kova\xc4\x8dnici, ki so jo imenovali Lutrova kapela, opravljali verske obrede. Septembra 1868 je bil v \xc5\xbdalcu narodni tabor, na katerem so udele\xc5\xbeenci zahtevali Zedinjeno Slovenijo. Leta 1891 je v \xc5\xbdalec pripeljal prvi vlak, na novozgrajeni progi Celje\xe2\x80\x93Dravograd._NEWLINE_Po zapiskih je najstarej\xc5\xa1i spomenik v kraju nekdanja _NEWLINE_romanska oziroma gotska cerkev sv. Nikolaja iz 12. stoletja, ki so jo 1906 popolnoma prenovili. Od stare taborske cerkve sta se ohranila del obrambnega zidovja in obrambni stolp. Stolp je edini ostanek obrambnih zgradb. Zgrajen je bil v za\xc4\x8detku 16. stoletja. Zraven stolpa stoji cerkev sv. Nikolaja._NEWLINE_V mestnem jedru je ve\xc4\x8d stavb, ki ka\xc5\xbeejo zna\xc4\x8dilnosti pozne gotike. \xc5\xa0ir\xc4\x8devo hi\xc5\xa1o iz 1669,_NEWLINE_v kateri je \xc5\xbeivel skladatelj Risto Savin, so leta 1972 obnovili, v njej je skladateljeva spominska soba, galerija Doreta Klemen\xc4\x8di\xc4\x8da Maja, galerija Savinjskih likovnikov, v pritli\xc4\x8dju pa Savinov likovni Salon ter prostori TIC-a \xc5\xbdalec._NEWLINE_Maja 2016 je \xc5\xbealski \xc5\xbeupan omeil da bo postavil Fontano Piva, projekt je takrat pritegnil pozornost tako doma\xc4\x8dim kot tudi tujim medijem, saj se je nekaterim zdel tudi nemogo\xc4\x8d, vendar je projekt bil uspe\xc5\xa1en.'